armvectores/hy_wikipedia_2023 huggingface dataset:
Պատրիսիա Նորիս

Պատրիսիա Նորիս (անգլ.՝ Patricia Norris,մարտի 22, 1931(1931-03-22), Լոս Անջելես, Կալիֆոռնիա, ԱՄՆ - փետրվարի 20, 2015(2015-02-20), Westlake Village, Լոս Անջելես շրջան, Կալիֆոռնիա, ԱՄՆ), ամերիկացի հագուստի դիզայներ և գեղարվեստական ղեկավար, Էմմի մրցանակի դափնեկիր։


== Կենսագրություն ==
Պատրիսիա Նորիսի առաջին աշխատանքը որպես կոստյումների դիզայներ եղել է «Հանգուցյալ Լիզ» ֆիլմի հանդերձները, (1971)։ 1970-ից 1980-ական թվականներին նա ստեղծել է հագուստներ «Ժպիտ» (1975), «Միայնակ այծեղջյուր» (1977), «Երկնային օրեր» (1978), «Վիկտոր֊Վիկտորիա»(1982) և «Սպիով դեմք» (1983) ֆիլմերի համար։
1980 թվականին առաջին անգամ համագործակցել է ռեժիսոր Դեյվիդ Լինչի հետ և ստեղծել հագուստներ նրա «Մարդ-Փիղ» ֆիլմի համար։ Նրանց հաջորդ համագործակցությունը եղել է «Կապույտ թավիշ» ֆիլմը, որտեղ Նորիսը աշխատել է ոչ միայն որպես զգեստների դիզայներ, այլև արտադրության դիզայներ։ Նորիսը աշխատել է Դեյվիդ Լինչի հետ մինչև 1999 թվականը, նրանց վերջին համատեղ նախագիծը «Պարզ պատմություն» ֆիլմն էր։


== Մրցանակներ և անվանակոչություններ ==


=== Օսկար ===
1979- Հագուստի լավագույն դիզայներ «Երկնային օրեր» ֆիլմի համար
1981- Հագուստի լավագույն դիզայներ «Մարդ-Փիղ» ֆիլմի համար
1983- Հագուստի լավագույն դիզայներ «Վիկտոր֊Վիկտորիա» ֆիլմի համար
1985- Հագուստի լավագույն դիզայներ «2010 թվական, շփման տարի» ֆիլմի համար
1989- Հագուստի լավագույն դիզայներ «Մայրամուտ» ֆիլմի համար


=== Սատուրն մրցանակաբաշխություն ===
1979- Հագուստի լավագույն դիզայներ «Միայնակ այծեղջյուր» ֆիլմի համար
1985- Հագուստի լավագույն դիզայներ «2010 թվական, շփման տարի » ֆիլմի համար


== Մրցանակներ ==


=== Էմմի ===
1990- Յուրահատուկ զգեստների ձևավորում «Թվին պիկս» սերիալի համար


== Ծանոթագրություններ ==


== Արտաքին հղումներ ==
Патриция Норрис (անգլ.) Internet Movie Database կայքում
Գրիգորևո (գյուղ, Ստարիցկի շրջան)

Անվան այլ կիրառումների համար տե՛ս՝ ԳրիգորևոԳրիգորևո (ռուս.՝ Григорево), գյուղ Ռուսաստանի Տվերի մարզի Ստարիցկի շրջանի կազմում։
Բնակչությունը 2005 թվականին գրանցված տվյալներով կազմում էր 25 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վիլյալկոն

Վիլյալկոն (իսպ.՝ Villalcón) մունիցիպալիտետ Իսպանիայում։ Գտնվում է Պալենսիա պրովինցիայի Կաստիլիա ի Լեոն ինքնավար համայնքի կազմում։ Մունիցիպալիտետը գտնվում է Տեռա դե Կամպոս շրջանում։ Բնակչությունը՝ 70 մարդ (2010 թվականի տվյալներով)։


== Բնակչություն ==


== Ծանոթագրություններ ==
ԱՄՆ նախագահական ընտրություններ 2000

ԱՄՆ նախագահական ընտրություններ 2000, ԱՄՆ 54-րդ նախագահական ընտրություններն են որում մրցեցին ԱՄՆ հանրապետական կուսակցության թեկնածու, Տեխասի նախկին նահանգապետ Ջորջ Վոկեր Բուշը և ԱՄՆ դեմոկրատական կուսակցության թեկնածու, նախկին փոխնախագահ Ալբերտ Գոռը։
Բիլ Քլինթոնը, ԱՄՆ գործող նախագահը, լքեց իր պաշտոնը երկու նախագահական ժամկետները լրանալուց հետո։ Բուշը հաղթեց նոյեմբերի 7-ի ընտրություններում՝ հավաքելով 271 էլեկտորալ ձայն Գորի 266 ձայների դիմաց։


== ԱՄՆ դեմոկրատական կուսակցության թեկնածուներ ==
Ալբերտ Գոռ, ԱՄՆ փոխնախագահ Թենեսիից
Բիլ Բրեդլի, նախկին ԱՄՆ սենատոր Նյու Ջերսիից
Փոլ Վելսթոուն, ԱՄՆ սենատոր Մինեսոտայից


=== Թեկնածուների պատկերներ ===

		
		


== ԱՄՆ հանրապետական կուսակցության թեկնածուներ ==
Ջորջ Վոկեր Բուշ, Տեխասի հանագապետ
Ջոն ՄակՔեյն, Սենատոր Արիզոնայից
Ալան Կեյես, նախկին ԱՄՆ ECOSOC դեսպան Մերիլենդից
Սթիվ Ֆորբս, բիսնեզմեն Նյու Ջերսիից
Գարի Բաուեր, նախկին ԱՄՆ կրթության նախարար
Օրին Հատչ, Սենատոր Յուտայից
Էլիզաբեթ Դոլ, նախկին աշխատանքի նախարար
Պատ Բուկենան, հեղինակ
Դեն Քուայլի, նախկին ԱՄՆ փոխնախագահ
Լամար Ալեքսանդեր, Թենեսիի նախկին նահանգապետ
Ռոբերտ Սմիթ, Սենատոր Նյու Հեմպշիրից
Ջոն Կեսիշ, ներկայացուցիչ Օհայոից
Հերման Քեյն


=== Թեկնածուների պատկերներ ===
Բութան (այլ կիրառումներ)

Բութան, կարող է վերաբերել՝

Բութան - պետություն Հարավային Ասիայում
Բութան - ածխաջրածին, օրգանական միացություն, պատկանում է ալկանների դասին
Ընկերություն

Ընկերություն, փոխադարձ կապվածությամբ՝ հարաբերություն երկու (կամ ավել) անձանց միջև։ Ընկերությունը սովորաբար համարվում է ավելի ուժեղ միջանձնային հարաբերություն, քան որևէ սովորական սոցիալ-հասարակական հարաբերություն (գործընկերություն, հարևանություն)։
Ընկերությունն ուսումնասիրվում է ակադեմիական ոլորտներում, ինչպիսիք են սոցիոլոգիան, սոցիալական հոգեբանությունը, մարդաբանությունը և փիլիսոփայությունը։ Տարբեր ակադեմիական վերլուծումներում արդեն իսկ քննարկել են ընկերության տարբեր տեսություններ, այդ թվում, սոցիալական փոխանակման տեսությունը, սեփական տեսությունը, հարաբերական կապվածութեան ոճեր։ Վորտ Հաբինես ուսումնասիրություները պարզել են, որ մարդիկ մտերիմ ընկերության պարագայում ավելի երջանիկ են.
Չնայած կան ընկերության բազմաթիվ տեսակներ, դրանք ունեն որոշ ընդհանուր հատկանիշներ. դրանց թվում են՝ ջերմությունը, համակրանքը, մտերմությունը, ազնվությունը, հետաքրքրությունը, փոխըմբռնումը, կարեկցանքը, վստահությունը, նաև՝ սխալվելուց և քննադատությունից չվախենալը։
Թեև ընկերական հարաբերություն ստեղծելու համար չկան հստակ սահմանափակումներ, ընկերները հաճախ ունենում են ընդհանրություններ, ընդհանուր ծագում, զբաղմունքների կամ շահերի համար ընկերներ, և այլն։


== Արտաքին հղումներ ==

Ասույթներ ընկերության մասին Archived 2019-08-31 at the Wayback Machine.
Ռևոլյուցիոննի (Զերնոգրադի շրջան)

Ռևոլյուցիոննի (ռուս.՝ Революционный), գյուղակ (խուտոր) Ռուսաստանի Դաշնության Ռոստովի մարզի Զերնոգրադի շրջանում։ Մտնում է Ռոսսոշինսկի գյուղական համայնքի կազմի մեջ։
Ֆուտբոլի աշխարհի առաջնություն 2018 Խումբ E

Ֆուտբոլի աշխարհի առաջնություն 2018 խումբ E խաղերը տեղի կունենան 2018 թվականի հունիսի 17-ից 27-ը: Խմբում ընդգրկված են Բրազիլիայի, Շվեյցարիայի, Կոստա Ռիկայի և Սերբիայի հավաքականները: Լավագույն երկու հավաքականները կանցնեն 1/8 եզրափակիչ:


== Հավաքականներ ==


== Դիրք ==

1/8 երզափակչում`

E խմբի հաթողը կհանդիպեն Խումբ F-ի երկորդ տեղի հետ:
E խմբի երկրորդ տեղը կհանդիպի Խումբ F-ի հաղթողի հետ:


== Հանդիպումներ ==
Բոլոր ժամերը տեղի ժամանակով են:


=== Կոստա Ռիկա-Սերբիա ===


=== Բրազիլիա-Շվեյցարիա ===


=== Բրազիլիա-Կոստա Ռիկա ===


=== Սերբիա-Շվեյցարիա ===


=== Սերբիա-Բրազիլիա ===


=== Շվեյցարիա-Կոստա Ռիկա ===


== Ծանոթագրություններ ==
Մուկեշ Ռիշի

Մուկեշ Ռիշի (հինդի՝ मुकेश ऋषि, ապրիլի 19, 1956(1956-04-19), Ջամմու, Հնդկաստան), հնդիկ դերասան, որը հիմնականում խաղում է չարագործ դերեր հինդի և տելուգու լեզուներով ֆիլմերում։


== Կենսագրություն ==
Մուկեշը ծնվել է Ջամու և Քաշմիր նահանգի Կատհուա շրջանում, ունի Գուջար ծագում։ Ավարտել է Չանդիգարխ քաղաքի պետական քոլեջը։ Ուսումն ավարտելուց հետո երկու տարի աշխատել է Մումբայում, ապա Ֆիջիում, որտեղ հանդիպել է իր ապագա կնոջը։ Վերջինիս ընտանիքն աշխատում էր ավանդական խանութում։
Հարսանիքից հետո նրանք տեղափոխվել են Նոր Զելանդիա, որտեղ Մուկեշը սկսել աշխատել որպես մոդել, թեև խիտ գրաֆիկի պատճառով նա դժվարությամբ էր ժամանակ գտնում այդ աշխատանքի համար և դժգոհ էր մոդելային առաջադրանքներից։ 7 տարի անց նա վերադարձավ Մումբայ և ընդունվեց Ռոշան Տանեջիի դերասանական դպրոց։
Դերասանական գործունեության մեջ շրջադարձային էր «The Sword of Tipu Sultan» սերիալը, սակայն կինոյում նրա առաջին աշխատանքը «Կապույտ գետն» էր (1990), որտեղ կատարել է էպիզոդիկ դեր։ Իսկ առաջին խոշոր դերը խաղացել է «Gardish» ֆիլմում՝ կատարելով չարագործի դեր։
Ներկայումս Մուկեշը հիմնականում նկարահանվում է տելուգու լեզվով։ Այդ լեզվով նրա առաջին ֆիլմը դարձավ «Gandeevam»-ը։ Նա սկսեց խաղալ ոչ միայն բացասական դերեր, այլև դրական կերպարներ, օրինակ՝ գլխավոր հերոսների հայրերը։ Նա Բոլիվուդի այն մի քանի չարագործներից մեկն է, որոնք չեն կարողացել իրենց ձայնով հնչյունավորել տելուգու լեզվով ֆիլմերը լեզվին չտիրապետելու և ոչ ճիշտ արտասանության պատճառով։


== Անձնական կյանք ==
Ամուսնացած է Քեշնիի հետ, որը ծնունդով Ֆիջիից է։ Ունի մեկ որդի։


== Ֆիլմագրություն ==


== Ծանոթագրություններ ==
Մաքսիմ Կատվալյան

Մաքսիմ Կատվալյան (1936, Սարուխան, Գեղարքունիքի մարզ – 2007, Երևան), պատմաբան, պատմական գիտությունների թեկնածու, դոցենտ։


== Կենսագրություն ==
Ծնվել է 1936 թվականի նոյեմբերի 1-ին Գեղարքունիքի մարզի Սարուխան գյուղում։ 1954 թվականին միջնակարգ դպրոցն ավարտելուց հետո ընդունվել է Նոր Բայազետի անասնաբուժական-անասնաբուծական տեխնիկումը։ 1955 թվականին զորակոչվել է խորհրդային բանակ և ծառայել ԽՍՀՄ ռազմաօդային ուժերում։ 1959 թվականին ընդունվել է Երևանի պետական համալսարանի Պատմության ֆակուլտետը։ Ուսումն ավարտելուց հետո՝ 1964 թվականին գործուղվել է Աբովյանի շրջանի Նոր Հաճն ավանի երկօրյա դպրոցներից մեկը՝ որպես պատմության և հասարակագիտության ուսուցիչ։ 1967 թվականին աշխատանքի է անցել ՀԽՍՀ ԳԱ Հայկական սովետական հանրագիտարանի խմբագրությունում որպես գիտական խմբագիր, 1970 թվականից՝ ավագ գիտական խմբագիր, իսկ 1981 թվականից որպես հայ ժողովրդի պատմության խմբագրության վարիչ։ 1980 թ. պաշտպանել է թեկնածուական ատենախոսություն «Հայկական լեռնաշխարհի հնագույն պետական կազմավորումները և հայկական ցեղերի համախմբման ընթացքը Մ. թ. ա. IX-VI դարերում» թեմայով։ 1985 թվականից համատեղությամբ Հայոց պատմություն է դասավանդել Երևանի պետական մանկավարժական համալսարանում։ 1987 թ. աշխատանքի է անցել ԵՊՀ Պատմության ֆակուլտետի Հայոց պատմության ամբիոնում որպես դասախոս։ 1995 թվականին Մաքսիմ Կատվալյանին շնորհվել է դոցենտի գիտական կոչում։ Մահացել է 2007 թվականի վերջին, Երևանում։ Շուրջ 300 գիտական հոդվածների հեղինակ է, ուսումնական ծրագրերի, ձեռնարկների, դասագրքերի և գիտական աշխատությունների համահեղինակ։ Գիտական աշխատությունները վերաբերում են հայ ժողովրդի կազմավորման, հայոց պետականության, հնագույն, հին և միջին դարերի պատմության բազմաթիվ հիմնահարցերի։


== Գրականություն ==
Երևանի պետական համալսարանի 90-ամյա պատմության ֆակուլտետը, խմբ. Էդիկ Գ. Մինասյան, Երևան, 2009, էջ 212։
Լուտովինովսկի գյուղական խորհուրդ (Կոզելշչինսկի շրջան)

Լուտովինովսկի գյուղական խորհուրդ  (ուկրաիներեն՝ Лутовинівська сільська рада), Ուկրաինայի Պոլտավայի մարզի Կոզելշչինսկի շրջանում։
2001 թվականի տվյալներով Լուտովինովսկի գյուղական խորհրդում բնակվում էր 2484 մարդ։ Խորհրդում կա 5 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Յախտինի

Յախտինի (ռուս.՝ Яхины), գետ Կամչատկա թերակղզու հյուսիս-արևելյան մասում։ Գետի երկարությունը 28 կմ է։ Հոսում է Օլյուտորսկի շրջանում և Կամչատկայի երկրամասում։ Թափվում է Օլյուտորսկի ծոց։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Անադիր Կոլսկի ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը -
Հիդրոլոգիական ուսումնասիրությունների կոդը -
Ավազանի կոդը - 19.07.00.002
Հիդրոլոգիական ուսումնասիրությունների հատորի համարը - 20
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Բաղանիսի պատմության և մշակույթի անշարժ հուշարձանների ցանկ (Տավուշի մարզ)

Այս հոդվածը ներկայացնում է Տավուշի մարզի Բաղանիս գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 8 հուշարձան (6 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Սաբեսելիո

Սաբեսելիո (վրաց.՝ საბესელიო), գյուղ Վրաստանում։ Գտնվում է Սամեգրելո-Զեմո Սվանեթ մարզի Սենակի շրջանում։


== Դիրք ==
Գյուղը գտնվում է ծովի մակարդակից 30 մետր բարձրության վրա։ Շրջկենտրոն Սենակից հեռու է 6 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 372 մարդ։


== Ծանոթագրություններ ==
Քենսինգթոնյան պալատ

Քենսինգթոնյան պալատը (Kensington Palace) ոչ այնքան մեծ պալատ է Լոնդոնի արևմտյան մասում և համարվում է Գլոստերի հերցոգ արքայազն Ռիչարդի և Քենտի հերցոգ արքայազն Էդվարդ պաշտոնական նստավայրը։ Մինչև իր մահը (1997 թ-ը) պալատի տիրուհին է եղել Դիաննա Սփենսերը։
Իշու

Իշու (պորտ.՝ Ichu), համայնք Բրազիլիայում՝ Բաիա նահանգի կազմում։ Գտնվում է Հյուսիս-կենտրոնական նահագի Բարիա մարզում։ Մտնում է Սեռինյա գավառի կազմի մեջ։ Բնակչությունը կազմում է 3403 մարդ՝ 2006 թվականի տվյալներով։ Գրավում է 127,965 կմ2 տարածք։ Բնակչության խտությունը՝ 26,6 մարդ/կմ²։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 14.495.271,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 3.287,66 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,675 (տվյալները՝ ՄԱԿ-ի զարգացման ծրագրի)։
Այզա Դոլմատովա

Այզա Դոլմատովա (Անոխինա) (դեկտեմբերի 10, 1984(1984-12-10), Գրոզնի, ՌԽՖՍՀ, ԽՍՀՄ), ինստաբլոգեր, հեռուստահաղորդավարուհի, Ai Lab գեղեցկության սրահների ցանցի սեփականատեր, ռեփեր Գուֆի նախկին կինը։


== Կենսագրություն ==
Այզան ծնվել է 1984 թվականի դեկտեմբերի 10-ին Գրոզնիում (չեչեն-Ինգուշսկի ՀԽՍՀ)։ Աղբյուրներից մեկում նշվում է, որ չեչենական պատերազմի ժամանակ Այզայի հայրը ստացել է սպայի կոչում։ Տարբեր տվյալներով, նա ազգությամբ էթնիկ չեչեն է։ Ընտանիքի հետ Մոսկվա տեղափոխվելուց հետո, 2000-2002 թվականներին սովորել է Մոսկվայի № 1941 առողջության ուղղիչ դպրոցում։ Ավարտել է Մոսկվայի պետական լեզվաբանական համալսարանի տնտեսագիտության և իրավունքի ֆակուլտետը։


== Գործունեություն ==
2013 թվականին դարձել է Մուզ-ՏՎ ալիքում Երաժշտական "ոչ ֆորմալ չարթ"-ի և "կուսակցական գոտու" հաղորդավարուհի։ 2017 թվականին թողարկել է առաջին երգը ՝ "Boeing" անվանումով։ 2018 թվականին ընդգրկվել է "Ուրբաթ" հեռուստաալիքի" «փողոցների ձայն» երաժշտական մրցույթի ժյուրիի կազմում։
2018 թվականին թողարկել է դեբյուտային ալբոմը, որը ստացել Է "The Monkey" անվանումը, որում տեղ են գտել 5 երգեր (iTunes-ի հիթ-շքերթ՝ 4-րդ տեղ)։
Ձայնագրում է "Famalam" և "ես եմ ՏՊ" երգերը (GooglePlay՝ 4-րդ տեղ)։
2019 թվականին ռեփ-երգչուհին թողարկել է "Պորտման" սինգլը։ Նույն թվականին դարձել է "ես մայր եմ" ռեալիթի-շոուի հաղորդավարներից մեկը, որը հետագայում առաջադրվել է ՏԷՖԻ հեղինակավոր մրցանակի։
2020 թվականին Աիզան դառնում է «Սուպեր» հեռուստաալիքի «Aiza Super» ռեալիթի շոուի Քսենյա Սոբչակի արտադրական նախագծերի վարձու մասնակիցներից մեկը։ Նա նաև դառնում է ուրբաթ հեռուստաալիքի «Սեր գոյատևման համար» նախագծի հաղորդավարուհին։
Այզան «Ai Lab» գեղեցկության սրահների ցանցի հիմնադիրը և սեփականատերն է։ 2021 թվականին ստանում է Cosmopolitan Beauty Awards-ը գեղեցկության սրահների լավագույն ցանցի համար։


== Անձնական կյանք ==
2008 թվականից մինչև 2014 թվականը ամուսնացած է եղել Ալեքսեյ Դալմատովի հետ։ 2010 թվականին ծնվել է որդին՝ Սամին։
2015-2020 թվականներին նա ամուսնացած է եղել սերֆինգիստ Դմիտրի Անոխինի հետ։ 2017 թվականին ծնվել է նրանց որդի Էլվիսը։
2020 թվականի հոկտեմբերին նա Անոխին ազգանունը փոխել է առաջին ամուսնու ազգանունով՝ Դոլմատով։
2020 թվականի դեկտեմբերի 13-ին «Check» ծրագրում խոսվեց Օլեգ Կրիվիկովի հետ հարաբերությունների սկզբի մասին։


== Ծանոթագրություններ ==
Խոզնավարի պատմության և մշակույթի անշարժ հուշարձանների ցանկ (Սյունիքի մարզ)

Այս հոդվածը ներկայացնում է Սյունիքի մարզի Խոզնավար գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 14 հուշարձան (9 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Կարբիի պատմության և մշակույթի անշարժ հուշարձանների ցանկ (Արագածոտնի մարզ)

Այս հոդվածը ներկայացնում է Արագածոտնի մարզի Կարբի գյուղի պատմության և մշակույթի հուշարձանների ցանկը, որը 2002 թվականին հաստատվել է ՀՀ կառավարության կողմից։ Ցանկում ներառված է ընդամենը 92 հուշարձան (21 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Թերեզա Ֆոուլեր

Թերեզա Էնն Ֆոուլեր (անգլ․ Therese Anne Fowler) (ապրիլի 22, 1967(1967-04-22), Իլինոյս, ԱՄՆ), ժամանակակից ամերիկյան գրող է։ Առավել հայտնի է իր 2013 թվականին տպագրված Զ։ Վեպ Զելդա Ֆիցջերալդի մասին աշխատանքով։ Այս վեպն ադապտացվել է հեռուստասերիալի համար Killer Films և Amazon Studios ընկերությունների կողմից, Քրիստինա Ռիչին և Դևիդ Հոֆլինը խաղացել են Զելդա և Սքոթ Ֆիցջերալդների դերերը։ Զ։ Ամեն ինչի սկիզբը հեռուստասերիալը հեռարձակվել է 2017 թ.-ի հունվարի 27-ին։
2018 թվականի հոկտեմբերի 16-ին լույս կտեսնի Ֆոուլերի նոր վեպը՝ A Well-Behaved Woman. գիրքը պատմում է Ալվա Սմիթի մասին, ով ամուսնանում է Ուիլյամ Կ․ Վանդերբիլդի հետ և սկսում Վանդերբիլդների դինաստիան։
Առաջին ամուսնությունից Ֆոուլերը երկու որդի ունի։ Այժմ նա ամուսնացած է գրող Ջոն Կեսսելի հետ։ Նրանք ապրում են Հյուսիսային Կարոլինայում։


== Վեպեր ==
Զ։ Վեպ Զելդա Ֆիցջերալդի մասին (Z : a novel of Zelda Fitzgerald, 2013), տպագրվել է St. Martin's Press-ի կողմից, ISBN 9781250028655, ըստ WorldCat-ի առկա է 828 գրադարաններում։ Թարգմանվել է 20-ից ավել տարբեր լեզուներով։
Ցուցադրում (Exposure, 2011), Ballantine Books, ըստ WorldCat-ի առկա է 507 գրադարաններում
Վերամիավորում (Reunion, 2009), Ballantine Books, ըստ WorldCat-ի առկա է 848 գրադարաններում
Հուշանվեր (Souvenir, 2008), Ballantine Books, ըստ WorldCat-ի առկա է 1187 գրադարաններում


== Արտաքին հղումներ ==
Պաշտոնական կայք


== Ծանոթագրություններ ==
Ավան (այլ կիրառումներ)

Ավան բառը կարող է ունենալ հետևյալ կիրառումները՝

Ավան - հայերեն բառ, «բնակավայր» իմաստով
Ավան (վարչական շրջան) - Հայաստանի Երևան քաղաքի թաղամասերից մեկը
Ավան (գյուղ) - գյուղ Հայաստանի Արագածոտնի մարզի Աշտարակ տարածաշրջանի Ավան համայնքում
Ավան (համայնք) - համայնք Հայաստանի Արագածոտնի մարզի Աշտարակ տարածաշրջանում, որն ընդգրկում է Ավան և Խնուսիկ գյուղերը
Ավան (Շվեդիա) - գյուղ Շվեդիայի Լուլեա (Luleå) համայնքում
Ավան (քաղաք-պետություն) - հնագույն քաղաք-պետություն Էլամում
Ավան - գյուղ Արևմտյան Հայաստանում, Սեբաստիայի վիլայեթի Շապին Գարահիսարի գավառում
Ավան - գյուղ Արևմտյան Հայաստանում, Վանի վիլայեթի Վանի գավառում
Ավան - պարսպի (պատի) տակ փորվող անցք՝ գաղտնի կամ բռնի ներս խուժելու համար
Արդասայի գավառակ

Արդասա, գավառակ Օսմանյան կայսրության Տրապիզոնի վիլայեթում։ Կենտրոնը Արդասա գյուղաքաղաքն է։
Տարածքով համապատասխանում է Խաղտիքի Արդասիա գավառին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Տրապիզոնի նահանգի հայաբնակ բնակավայրեր


== Ծանոթագրություններ ==
Ուցունոմիա

Ուցունոմիա (ճապ.՝ 宇都宮市 Utsunomiya-shi), քաղաք Ճապոնիայում, Տոտիգի պրեֆեկտուրայի քաղաքամայրը և ամենախոշոր քաղաքը։ 2015 թվականի մայիս ամսի տվյալների համաձայն՝ քաղաքը ունի 518 200 բնակիչ, իսկ բնակչության խտությունը կազմում է 1240 մարդ/կմ22։ Քաղաքը զբաղեցնում է 416,85 կմ2 տարածք։ Ուցույոման հայտնի է իր «gyoza» ուտեստով։ Ուցունոմիայում կան երկու հարյուրից ավել «gyoza»-յի ռեստորաններ։
Մեծ Ուցունոմիայի (ճապ.՝ 宇都宮都市圏 Utsunomiya Toshi-ken) բնակչությունը, 2000 թվականի տվյալների համաձայն, կազմում է 888 005 մարդ։ Այն մեծությամբ 10-րդ քաղաքն է Կանտոյի տարածաշրջանում։


== Կլիմա ==
Ուցունոմիայում տիրում է մերձարևադարձային մուսոնային կլիմա՝ շոգ ամառներով և զով ձմեռներով։ Տեղումները առատ են ամռան տաք ամիսներին՝ հուլիսից սեպտեմբերը։ 


== Հայտնի անձիք ==
Կոզու Անդո՝ պրոֆեսիոնալ ֆուտբոլիստ
Մինորի Կիհարա՝ հնչյունավորող
Նանաե Կրոնո՝ մանգակա
Յուկիո Էդանո՝ քաղաքական գործիչ
Հաձիմե Ֆունադա՝ քաղաքական գործիչ
Նաոյա Կոնդո՝ պրոֆեսիոնալ ֆուտբոլիստ
Իկուո Մացումոտո՝ պրոֆեսիոնալ ֆուտբոլիստ
Մասակո Մորի՝ երգչուհի
Տոշիո Նոբե՝ մանգակա
Սադաո Վատանաբե՝ ջազ երաժիշտ
Սուսումու Յանասե՝ քաղաքական գործիչ
Կանակո Իտո՝ երգիչ


== Քույր քաղաքներ ==
 Օքլենդ, Նոր Զելանդիա, քույր քաղաքներ 1982 թվականի փետրվարի 24-ից,
 Թալսա, Ամերիկայի Միացյալ Նահանգներ, քույր քաղաքներ 1992 թվականի հուլիսի 10-ից,
 Ցիցիկար, Չինաստան, քույր քաղաքներ 1984 թվականի սեպտեմբերի 30-ից,
 Օռլեան, Ֆրանսիա, քույր քաղաքներ 1989 թվականի մայիսի 7-ից։


== Ծանոթագրություններ ==


== Արտաքին հղումներ ==
Պաշտոնական կայք (ճապոներեն)
Դանիական Հնդկաստան

Դանիական Հնդկաստան, Դանիայի թագավորության գաղութները Հնդկաստանում։ Դրանք ընդգրկել են Տրանկեբարը, Սերամպուրը և Արևմտյան Բենգալիայում և Նիկոբարյան կղզիները։


== Պատմություն ==

Հնդկաստանում դանիական գաղութները հիմնել է Դանիական Օստ-Հնդկական ընկերությունը։ Մայրաքաղաքն է Դանսբորգը բերդ Տրանկեբարում, որը հիմնվել է 1620 թվականին։


== Տես նաև ==
Դանիայի տիրույթներ


== Արտաքին հղումներ ==
WorldStatesmen- India
Նավիշ

Նավիշ կամ Նավուշ, այժմ լքված, նախկինում՝ միջնադարյան հայաբնակ գյուղ Մեծ Հայքի Գողթն գավառում, ներկայիս Ադրբեջանական Հանրապետության կազմում գտնվող Նախիջևանի Ինքնավար Հանրապետության Որդուարի շրջանում։ Գտնվում էր Տևի գյուղից 4-5 կմ դեպի հարավ, ձորի մեջ։ Ընդգրկում էր մոտ 60-70 բնակելի և այլ կառույցներ։ 17-րդ դարի կեսերից հետո գյուղը լքվել և ավերակների է վերածվել։ Գյուղատեղում կանգուն է Սուրբ Ստեփանոս անապատ վանքը։ Ուներ հին գերեզմանատուն։


== Տես նաև ==
Սուրբ Ստեփանոս անապատ (Նավիշ)


== Ծանոթագրություններ ==
Կարպիլովկա (գյուղ, Լուբնիի շրջան)

Անվան այլ կիրառումների համար տե՛ս՝ ԿարպիլովկաԿարպիլովկա (ուկրաիներեն՝ Карпилівка), գյուղ Ուկրաինայի Պոլտավայի մարզի Լուբնիի շրջանում։
2012 թվականի տվյալներով Կարպիլովկա գյուղում բնակվում էր 333 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ելենա Աքսելրոդ

Ելենա Մեերովնա Աքսելրոդ (ռուս.՝ Еле́на Ме́еровна Аксельро́д, բելառուս․՝ Алена Меераўна Аксельрод, մարտի 26, 1932(1932-03-26), Մինսկ, ԽՍՀՄ), ռուս բանաստեղծ, թարգմանիչ։ ԽՍՀՄ գրողների միության անդամ (1968)։ Խորհրդային նկարիչ Մեեր Աքսելրոդի դուստրը, իդիշերեն գրող խորհրդային հրեա բանաստեղծ Զելիկ Աքսելրոդի եղբոր դուստրը։ Հոր մասին  գրել է մենագրություն։


== Կենսագրություն ==
Ելենա Աքսելրոդը ծնվել է նկարիչ Մեեր Աքսելրոդի և գրող Ռիվա Ռուբինայի ընտանիքում։ 1954 թվականին ավարտել է Մոսկվայի մանկավարժական ինստիտուտը։ Ստեղծագործական գործունեությունն սկսել է 1955 թվականին որպես թարգմանիչ, 1961 թվականից՝ որպես մանկագիր։ Հեղինակ է բանաստեղծական ժողովածուների, մանկական գրքերի, հոր մասին գիրք-ալբոմի՝ «Двор на Баррикадной» («Բարիկադների փողոցի բակը») հուշագրության։ Թարգմանել է պոեզիա և արձակ իդիշերենից, եբրայերենից, գերմաներենից, անգլերենից, նորվեգերենից, հոլանդերենից, ռումիներենից և այլ լեզուներից։ ԽՍՀՄ-ում տպագրվել է որպես մանկական բանաստեղծությունների հեղինակ և թարգմանիչ։
1991 թվականից ապրում է Իսրայելում։ Տպագրվում է ԱՄՆ-ում, Ռուսաստանում։ Իսրայելի ռուսալեզու գրողների գրական մրցանակի դափնեկիր է (ռուսերեն լավագույն բանաստեղծական գրքի համար, 1995), ՊԵՆ ակումբի անդամ։  Մոսկվայում հրատարակել է հուշերի ու նամակների «Двор на Баррикадной» (2008) գիրքը։
Ելենայի որդին՝ Միխայել Յախիլևչը, նկարիչ է։


== Ծանոթագրություններ ==


== Արտաքին հղումներ ==
Ելենա Աքսելրոդի պաշտոնական կայք
Публикации Елены Аксельрод в журнале «Кукумбер» и статья Ольги Корф о писательнице
Елена Марковна Аксельрод, ЖУРНАЛЬНЫЙ ЗАЛ
.გე

.გე, Վրաստանի վերին մակարդակի ազգային դոմենն է։ Այն գրանցվել է 1992 թվականին։


== Արտաքին հղումներ ==
IANA .გე whois տեղեկություն
April, and a Flower

April, and a Flower (անգլ. թարգմանաբար՝ «Ապրիլ և Ծաղիկ», (կորեերեն՝ 사월, 그리고 꽃;  sawol, geuligo kkoch), հարավկորեական երգչուհի Չենի մինի ալբոմը։ Այն թողարկվել է 2019 թվականի ապրիլի 1-ին`  S.M. Entertainment լեյբլով։ Ալբոմում ընդգրկված է վեց երգ, ներառյալ գլխավոր` «Beautiful Goodbye» երգը։ Ալբոմը հասանելի է երեք տարբերակով` «April», «Flower» և ալբոմի ստանդարտ «Kihno» տարբերակը։


== Նախադրյալներ և թողարկում ==
Մարտի 8-ին հաղորդվել էր, որ Չենը ապրիլին կթողարկի իր առաջին սոլո ալբոմը։ Մարտի 19-ին ցուցադրվել է ալբոմի անվանումը` April, and a Flower, թողարկման ամսաթիվը և շապիկը։ Ալբոմի երեք տարբերակների նախնական պատվերը սկսվել է նույն օրը։ Մարտի 21-ին թողարկվել է գրաֆիկի մանրամասն թիզերային լուսանկարը։ Մարտի 22-ին թողարկվել է թրեք-լիստը և ալբոմի մասին մանրամասն տեղեկություններ։
Մարտի 25-ին թողարկվել է երեք թիզեր։ Մարտի 26-ին թողարկվել է լրացուցիչ երեք թիզեր։ Մարտի 29-ին թողարկվել է «Beautiful Goodbye» տեսահոլովակի առաջին թիզերը։ Մարտի 30-ին թողարկվել են երկու լրացուցիչ թիզերային լուսանկարներ։
Ապրիլի 1-ին թողարկվել է «Beautiful Goodbye»-ի պաշտոնական երաժշտական տեսահոլովակը և ալբոմը։ Ապրիլի 5-ին թողարկվել է «Beautiful Goodbye» ուղղահայաց տեսանյութը։ Ապրիլի 8-ին թողարկվել է «Flower»-ի վիզուալ տեսահոլովակը։ Ապրիլի 19-ին թողարկվել է «Beautiful Goodbye»-ի ձեռագիր տեսանյութը, որում Չենի երկրպագուները մասնակցել են երգերի տեքստերի գրմանը թղթի վրա և դրա հիման վրա տեսանյութ են նկարահանել։


== Առաջխաղացում ==

Ապրիլի 1-ին Չենը անցկացրել է շոուքեյս, որտեղ պատմել է ալբոմի ստեղծման գործընթացի մասին և ելույթ է ունեցել, որտեղ էլ առաջին անգամ կատարել է գլխավոր «Beautiful Goodbye» սինգլը։ Նույն օրը նա «Chen’s April Busking» խորագրով միջոցառում է անցկացրել Coex Artium առևտրի կենտրոնում, որտեղ երկրպագուների հետ քննարկել է ալբոմի յուրաքանչյուր երգ և կատարել «Sorry Not Sorry» և Beautiful Goodbye» երգերը։ Չենը սկսել է մեկ շաբաթվա ընթացքում առաջընթաց ունենալ երաժշտական ծրագրերում՝ սկսած 2019 թվականի ապրիլի 5-ից և արդյունքում երկու երաժշտական ծրագրերում հասել է առաջին հորիզոնականին։ Ապրիլի 6-ին երգիչը ֆան-հանդիպում է անցկացրել Սինչոնում և ապրիլի 20-ին` Պուսանում և Տեգուում։


== Թրեք-լիստ ==


== Չարթեր ==


== Վաճառքներ ==


== Մրցանակներ և առաջադրումներ ==


=== Երաժշտական ծրագրեր ===


== Ծանոթագրություններ ==
Համիլտոն շրջան (Տեխաս)

Անվան այլ կիրառումների համար տե՛ս՝ Համիլտոն շրջան (այլ կիրառումներ)Համիլտոն շրջան (անգլ.՝ Hamilton County), ԱՄՆ Տեխաս նահանգի 254 վարչական միավորներից մեկը։ 2008 թվականին բնակչության թիվը կազմում էր 8092 մարդ։ ԱՄՆ-ի վիճակագրության բյուրոյի համաձայն 2010 թվականին բնակչությունը կազմում էր 8517 մարդ։ Շրջկենտրոնն է Համիլտոն (անգլ.՝ Hamilton) բնակավայրը։ 


== Պատմություն ==
Համիլտոն շրջանը կազմավորվել է 1858 թվականին Բոսքի, Քոմանչի և Լամպասաս շրջանների որոշ հատվածներից։ Իր անվանումը ստացել է Հարավային Կարոլինայի նահանգապետ Ջեյմս Համիլտոն Կրտսերի պատվին, ով ֆինանսական աջակցություն է ցուցաբերել Տեխասի Հանրապետությանը։


== Աշխարհագրություն ==
ԱՄՆ վիճակագրության բյուրոյի տվյալներով Համիլտոն շրջանի ընդհանուր մակերեսը կազմում է 2170 կմ², որից 2170 կմ²-ն զբաղեցնում է ցամաքը, իսկ 1,3 կմ²-ն կամ 0,06 %-ը՝ ջրային տարածքները։


=== Հարևան շրջաններ ===
Էրաթ շրջան (հյուսիս)
Բոսքի շրջան (հյուսիս-արևելք)
Քորյել շրջան (հարավ-արևելք)
Լամպասաս շրջան (հարավ)
Միլս շրջան (հարավ-արևմուտք)
Քոմանչի շրջան (հյուսիս-արևմուտք)


== Բնակչություն ==
2010 թվականի դրությամբ բնակչության թիվը կազմում էր 8517 մարդ։ Բնակչության խտությունը կազմում էր 4 մարդ/կմ²։
Բնակչության թիվը 2000 թվականի դրությամբ կազմում էր 8229 մարդ։ Առկա էր 3374 տնային տնտեսություն և 2324 ընտանիք։ Բնակչության խտությունը կազմում էր 4 մարդ/կմ²։ Հաշվվում էր 4455 բնակելի շինություն՝ 2 շինություն/կմ² խտությամբ։ Ռասայական կազմը հետևյալն էր՝ սպիտակամորթներ - 93,81 %, սևամորթներ կամ աֆրոամերիկացիներ – 0,15 %, բնիկ ամերիկացիներ (հնդկացիներ) – 0,44 %, ասիացիներ – 0,15 %, խաղաղօվկիանոսյան կղզիների բնակիչներ - 0,05 %, այլ ռասաների ներկայացուցիչներ – 4,36 %, երկու կամ ավելի ռասաների ներկայացուցիչներ – 1,05 %: Իսպանախոսները կամ լատինոամերիկացիները կազմում են բնակչության 7,41 %-ը (անկախ ռասայից)։
Բնակչության տարիքային կազմը հետևյալն էր՝ 23,80 % - մինչև 18 տարեկան, 6,00 % - 18-24 տարեկան, 22,90 % - 25-44 տարեկան, 23,80 % - 45-64 տարեկան և 23,60 % - 65 և ավելի բարձր։ Շրջանի բնակչի միջին տարիքը 43 տարեկան է։ Յուրաքանչյուր 100 կնոջը բաժին է ընկնում 93,50 տղամարդ։ 18 տարեկանից բարձր յուրաքանչյուր 100 կնոջը բաժին է ընկնում 87,10 տղամարդ։
Բնակչության աճի դինամիկան ըստ տարեթվերի․


== Ծանոթագրություններ ==
Աստերոիդների ցանկ (308101-308200)

Աստերոիդների ցանկ (308001-308100)  • Աստերոիդների ցանկ  • Աստերոիդների ցանկ (308201-308300)
 Աստերոիդների ցանկ (308001-308100)  • Աստերոիդների ցանկ  • Աստերոիդների ցանկ (308201-308300)
Ախկան

Ախկան, գյուղ Արևմտյան Հայաստանում, Դիարբեքիրի վիլայեթի Լճեի գավառակում։


== Բնակչություն ==
XX դարի սկզբին ուներ 60 տուն հայ բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Ալկինո (գյուղ, Չիշմինսկի շրջան)

Անվան այլ կիրառումների համար տե՛ս՝ ԱլկինոԱլկինո (ռուս.՝ Алкино, բաշկիրերեն՝ Алкин), գյուղ Ռուսաստանի Բաշկորտոստան հանրապետության Չիշմինսկի շրջանի կազմում։
Բնակչությունը 2009 թվականին գրանցված տվյալներով կազմում էր 285 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ժիգայլովկա (գյուղ, Կոնոտոպի շրջան)

Անվան այլ կիրառումների համար տե՛ս՝ ԺիգայլովկաԺիգայլովկա (ուկրաիներեն՝ Жигайлівка), գյուղ Ուկրաինայի Սումիի մարզի Կոնոտոպի շրջանում։
2001 թվականի տվյալներով Ժիգայլովկա գյուղում բնակվում էր 45 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սև Օրփեոս

«Սև Օրփեոս» (պորտ.՝ Orfeu Negro,ֆր.՝ Orphée Noir), 1959 թվականի գեղարվեստական ֆիլմ։ Ռեժիսորը Մարսել Կամյուն է, նկարահանվել է ըստ Վինիսուս դի Մորայսի «Օրփեոսը Կոնսեյսան ֆավելայից» պիեսի։ Այդ պիեսը առասպել է Օրփեոսի մասին Ռիո դե Ժանեյրոյում։ 1959 թվականին Կաննի կինոփառատոնում արժանացել է «Ոսկյա արմավենու ճյուղ» մրցանակին, իսկ 1960 թվականին՝ «Օսկար լավագույն օտարալեզու ֆիլմի համար»։


== Սյուժե ==
Ռիոյում ամենամյա կառնավալների ժամանակն էր։ Այդ ժամանակ կարելի է առանց որևէ սահմանափակումների և ինքնատիրապետման տրվել ուրախությանը, երաժշտությանը և պարին։
Օրփեոսը (Բրենո Մելո) աշխատում է որպես տրամվայի վագոնավար, կիթառ է նվագում։ Օրփեոսը նշանված է Միրայի հետ (Լուրդես դի Օլիվեյրա)։ Միրա՝ բավականին արտասովոր կին, նա ամեն օրն ապրում է այնպես, ինչպես կառնավալին կապրեր։
Բայց Օրփեոսը պետք է սիրեր Էվրիդիկային (Մարպեսա Դաուն)՝ հենց նոր Ռիո տեղափոխված, աղջիկ, ով այցելել էր իր հորաքրոջ աղջկան՝ Սերաֆնային (Լեա Գարսիա)։ Էվրիդիկան հակադրված էր լքել հայրենի քաղաքը, թաքնվելով խորհրդավոր օտարի հետապնդումներից, ով, սակայն եկել էր իր հետևից։


== Քննադատություն ==
Պատկերը 1959 թվականին Կաննի կինոփառատոնում արժանացել է «Ոսկյա արմավենու ճյուղ» մրցանակին, որտեղ քննադատությունը նախ և առաջ նշել է ոչ թե Օրփեոսի և Էվրիդիկայի մասին դիցաբանության էկրանին ոչ բնագիր կատարումը, այլ բրազիլական մշակույթի յուրօրինակության և պոետիկայի ցուցադրումը։ Բարձր գնահատականներ է ստացել Լուիս Բոնֆայի և Անռոնիո Կարլոս Ջոբինի երաժշտական նվագակցությունը, ինչպես նաև Մարպեսա Դաունի և ֆրանսիացի կինոռեժիսորի կնոջ վառ դերասանական աշխատանքը։
Չնայած մշայույթի նախարարության մասնագիտացված հանձնաժողովի հավանության՝ ֆիլմն արգելված էր ցուցադրել ԽՍՀՄ-ում՝ ԽՄԿԿ-ի որոշմամբ։ «Այդ պատկերում սևամորթներն ըստ էության ներկայացված են գաղութատիրական տեսանկյունից՝ ինչպես հասարակ «Բնության երեխաներ», որոնց գերիշխում են կույր կենսաբանական բնազդը և կրոնական էքստազը», - ասվում էր ԽՄԿԿ մշակութային բաժնից՝ Դ․ Ա․ Պոլիկարպովի և Վ․ Ե․ Բասկակովի կողմից ուղարկված գրության մեջ։
Սակայն չնայած դրան ֆիլմի երաժշտությունը՝ հատկապես Լուիս Բոնֆայի «Կարնավալի առավոտ» երգը (պորտ.՝ Manhã de Carnaval), ԽՍՀՄ-ում հայտնիության արժանացավ և անգամ հրապարակվեց գրամաֆոնի սկավառակում։ Այն կատարեցին «Մելոդիա» անսամբլը, երգչուհիներ Էդիտա Պիեխան (1964) և Վեներա Մայսուրաձեն (1966), Ռաուֆա Բաբաևի և Ալեկսեյ Գլեբովիչ Կուզնեցովի ջազ-քառյակները «Կանաչ բոց» ֆիլմում։
1965 թվականին Հարավային Կալիֆոռնիայի համալսարանի կինոյի ֆակուլտետում սովորող Ջորջ Լուկասը նկարահանեց իր առաջին ֆիլմը՝ «Կյանքի հեռանկար», որտեղ օգտագործվում էր Անտոն Կարլոս Ժոբինի «A Felicidade-Batucada» կոմպոզիցիան։


== Դերերում ==


== Մրցանակներ ==
«Ոսկյա արմավենու ճյուղ» Կաննի 959 թվականի կինոփառատոնում
«Օսկար լավագույն օտարալեզու ֆիլմի համար»։ (1960).


== Արտաքին հղումներ ==
«Чёрный Орфей»(անգլ.) ֆիլմը Internet Movie Database կայքում


== Ծանոթագրություններ ==
Կուրկո

Կուրկո (ռուս.՝ Куруко), գետ Ռուսաստանում, հոսում է Կաբարդինո-Բալկարիայի հանրապետությունում և Ստավրոպոլի երկրամասում։ Գետաբերանը տեղակայված է Կուրկուժին գետի ձախ ափին 41 կմ հեռավորության վրա։ Գետի երկարությունը 20 կմ է, ավազանի տարածքը 63,2 կմ2 է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Կասպից ծովի արևմտյան հատվածի ավազանային շրջանին, գետի ջրատնտեսային տեղամասը՝ Մալկա գետի ակունքն է, գետի ենթաավազանը բացակայում է։ Գետի գետային ավազանը Կասպից ծովից մինչև Տերեկա և Վոլգա գետեր։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 07020000812108200004412
Հիդրոլոգիական ուսումնասիրությունների կոդը - 108200441
Ավազանի կոդը - 07.02.00.008
Հիդրոլոգիական ուսումնասիրությունների հատորի համարը - 08
Թողարկումն ըստ հիդրոլոգիական ուսումնասիրությունների - 2


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Բազալիևկա

Բազալիևկա (ուկրաիներեն՝ Базаліївка), գյուղ Ուկրաինայի Խարկովի մարզի Չուգուևի շրջանում։ Հիմնադրվել է 1673 թվականին։
2001 թվականի տվյալներով Բազալիևկա գյուղում բնակվում էր 682 մարդ։ Բնակավայրը զբաղեցնում է 2,37 կմ² տարածք։ Բնակչության խտությունը կազմում էր 287,76 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Լևոն Դ

Անվան այլ կիրառումների համար տե՛ս՝ Լևոն IV (այլ կիրառումներ)Լևոն Դ (1289 - 1307, Անարզաբա), Կիլիկիայի Հայոց թագավոր 1305 թվականից։ 
Հաջորդել է հորեղբորը՝ Հեթում Բ թագավորին։
Կամենալով դիմագրավել իսլամադավան պետությունների սպառնալիքները՝ Լևոնը նոր պատվիրակություն է ուղարկել Արևմուտք՝ օգնական ուժեր խնդրելու նպատակով։ Սակայն Կղեմեոս V պապը արևմտա–եվրոպական պետությունների օգնության փոխարեն պահանջեց, որպեսզի Հայոց եկեղեցին ընդունի կաթոլիկություն և պապի գերիշխանությունը։ Հեթում «թագավորահոր» հորդորով Լևոնը 1307 թվականին մայրաքաղաք Սսի Սուրբ Սոֆիա մայր տաճարում հրավիրեց ժողով և քննեց կաթոլիկ եկեղեցուն միանալու հարցը։ Թեպետ արքունի ճնշմամբ ժողովն ընդունեց պապի առաջարկը, սակայն ժողովուրդը մերժեց և պայքար ծավալեց լատինասեր հոսանքի՝ ունիթորների դեմ։ Լևոնի վարած քաղաքականության հետևանքով բեկվեց երկրի հասարակական–քաղաքական միասնությունը, Կիլիկիայի պետության հանդեպ սրվեց շրջակա մուսուլմանական պետությունների թշնամանքը, որոնք Լևոնի արարքը դիտում էին խաչակիրներին Արևելք հրավիրելու նոր փորձ։ Թաթարական զորավար Փիլարղուն, որը համարվում էր Կիլիկիայի պետության զինակիցը և իր ջոկատով գտնվում էր Անարզաբա քաղաքում, ռազմական կարևոր խորհրդակցության պատրվակով Լևոնին հրավիրում է իր մոտ և նենգորեն սպանում նրան՝ 40 հայ իշխանների հետ։ Այդ ոճրագործության բոթը լսելով՝ Հեթումի եղբայրներ Օշինն ու Ալինախը հայկական զորքով շրջապատեցին և ոչնչացրին Փիլարղուին՝ իր ջոկատով հանդերձ, փաստորեն վերջ դնելով հայ–մոնղոլական զինակցությանը։
Բարզան Վերին

Բարզան Վերին, գյուղ Արևմտյան Հայաստանում, Բիթլիսի վիլայեթի Խարզանի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Սեբաստիանո Լուպերտո

Սեբաստիանո Լուպերտո (իտալերեն՝ Sebastiano Luperto, սեպտեմբերի 6, 1996(1996-09-06), Լեչե, Ապուլիա, Իտալիա), իտալացի պրոֆեսիոնալ ֆուտբոլիստ։ Ներկայումս հանդես է գալիս Նապոլիի կազմում։ Խաղում է կենտրոնական պաշտպանի դիրքում։


== Ակումբային կարիերա ==


=== Նապոլի ===
Ֆուտբոլիսի կարիերան Լուպերտոն սկսել է Լեչեում։ Իր պրոֆեսիոնալ դեբյուտը նշեց 2013 թվականի օգոստոսի 4-ին՝ Իտալիայի գավաթի Սանտիայի դեմ խաղում։ Օգոստոսի 23-ին Լուպերտոն միացավ Նապոլիի ակադեմիային։ Իր դեբյուտը Սերիա A-ում նշեց 2015 թվականի մայիսի 3-ին՝ փոխարինման մտնելով Միլանի դեմ խաղում։ Առաջին հանդիպումը եվրոպական առաջնություններում անցկացրեց 2015 թվականի դեկտեմբերի 10-ին՝ Եվրոպայի Լիգայի Լեգիայի դեմ խաղում։
2016 թվականի օգոստոսի 26-ին Լուպերտոն 1 տարվա վարձավճարով միացավ Պրո Վերչելիին։ Իր դեբյուտը ակումբի կազմում նշեց սեպտեմբերի 4-ին՝ Տրապանիի դեմ խաղում։ Պրո Վերչելիի կազմում իտալացին անցկացրեց 32 հանդիպում՝ դառնալով 1 գոլային փոխանցման հեղինակ։ 2017 թվականի օգոստոսի 3-ին Լուպերտոն վարձավճարով տեղափոխվեց Էմպոլի։ Իր դեբյուտը ակումբի կազմում նշեց օգոստոսի 26-ին՝ Տերնանայի դեմ խաղում։ Իր առաջին գոլը պրոֆեսիոնալ կարիերայում խփեց 2018 թվականի մարտի 17-ին՝ Վենեցիայի դեմ խաղում։ Էմպոլիի կազմում Լուպերտոն անցկացրեց 28 հանդիպում՝ դառնալով 2 գոլի և 1 գոլային փոխանցման հեղինակ։


== Միջազգային կարիերա ==
Լուպերտոն ներկայացրել է Իտալիան տարբեր տարիքային երիտասարդական հավաքականներում։ Իր դեբյուտը մինչև 21 տարեկանների հավաքականի կազմում նշեց 2018 թվականի մայիսի 25-ին՝ Պորտուգալիայի դեմ ընկերական խաղում։


== Կարիերայի վիճակագրություն ==


=== Ակումբային վիճակագրություն ===
2018 թվականի օգոստոսի 19-ի դրությամբ


== Ծանոթագրություններ ==


== Արտաքին հղումներ ==
Լուպերտոյի պաշտոնական Ինստագրամի էջը
Լուպերտոն transfermarkt-ում
Լուպերտոն soccerbase.com-ում
Լուպերտոն WhoScored.com կայքում
Լուպերտոն Նապոլիի պաշտոնական կայքում Archived 2018-09-17 at the Wayback Machine.
Լուպերտոն ՈՒԵՖԱ-ի պաշտոնական կայքում
Աշնակի պատմության և մշակույթի անշարժ հուշարձանների ցանկ (Արագածոտնի մարզ)

Այս հոդվածը ներկայացնում է Արագածոտնի մարզի Աշնակ գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 18 հուշարձան (13 միավոր)։

 


== Ծանոթագրություններ ==
Ագիլար դել Ռիո Ալամա

Ագիլար դել Ռիո Ալամա (իսպ.՝ Aguilar del Río Alhama), մունիցիպալիտետ Իսպանիայում, գտնվում է Ռիոխա պրովինցիայում՝ Ռիոխա (Լոգրոնիո) ինքնավար համայնքի կազմում։ Մտնում է Արո շրջանի (կոմարկայի) կազմի մեջ։ Զբաղեցնում է 54,11 կմ2 տարածք։ Բնակչությունը կազմում է 573 մարդ (2010 թվականի տվյալներով)։ Գտնվում է պրովինցիայի վարչական կենտրոնից 98 կմ հեռավորության վրա։


== Արտաքին հղումներ ==
Պաշտոնական կայք
[1]
Սպիտակաձյունիկը (մուլտֆիլմ, 1933)

Սպիտակաձյունիկը (անգլ.՝ Snow-White կամ անգլ.՝ Betty Boop in Snow-White), մուլտֆիլմ «Բետի Բուպ» շարքից, որը նկարահանվել է 1933 թվականին։ Դեյվ Ֆլեյշերը համարվում է մուլտֆիլմի ռեժիսորը, սակայն ամբողջ անիմացիան իրականացրել է Ռոլանդ Կրենդելը։ Կրենդելը հնարավորություն է ստացել աշխատել «Սպիտակաձյունիկը» մուլտֆիլմի վրա` որպես պարգև ստուդիայի հանդեպ հավատարմությանը, իսկ ստացված ֆիլմը համարվում է նրա գլուխգործոցը և ամերկյան անիմացիայի ոսկեդարի կարևոր փուլ։ Անիմատորին վեց ամիս է պետք եղել ֆիլմն ստեղծելու համար։


== Սյուժե ==
Կէբ Կէլոուէին հիշեցնող կախարդական հայելին Բետի Բուպին կոչում է «ամենագեղեցիկը աշխարհում», ինչով չափազանց շատ բարկացնում է թագուհուն (որը նման է նավաստի Պոպայի ընկերուհուն` Օլիվ Օյլին)։ Թագուհին հրամայում է Բամբո և Կոկո պահակներին կտրել Բետիի գլուխը։ Արցունքները աչքերին նրանք կապում են աղջկան ծառին և պատրաստվում են նրան սպանել, բայց խղճում են աղջկան և թաղում են կոճղն ու կացինը հողի տակ։ Բետի Բուպը կարողանում է փախչել, բայց նա ընկնում է սառած գետը և հայտնվում է սառցե փոսում, որը դիպչում է բլուրի վրա գտնվող յոթ թզուկների տան լանջին։ Նրանք որոշում են սառած Բետիին տանել կախարդական քարանձավ։ Այդ ժամանակ Կոկոն և Բիմբոն պատահականորեն ընկնում են նույն քարանձավը (թագուհու հետ, որն իրեն վհուկ էր դարձրել)։ Մինչև Կոկոն երգում էր  «St. James Infirmary Blues» երգը, թագուհին նրան դարձնում է գրոտեսկային արարած, որից հետո սառեցնում է և՛ նրան, և՛ Բիմբոյին։ Որոշելով, որ բոլոր խոչնդոտները վերացված են, վհուկը նորից է հայելուն հարցնում, թե ով է աշխարհում ամենից գեղեցիկը։ Սակայն հայելին կախարդական ծուխ է բաց թողնում, որը եռյակին վերադարձնում է նորմալ դրության և թագուհուն դարձնում է տարօրինակ հրեշ։ Կատաղած հրեշը ընկնում է հերոսների հետևից, մինչև Բիմբոն չի բռնում նրա լեզվից և այն արմատահան անում։ Հրեշը փախչում է, իսկ Բետին, Կոկոն և Բիմբոն շրջան են կազմում և սկսում պարել։ Ֆիլմն այդքանով ավարտվում է։


== Ազդեցություն ==
Մուլտֆիլմը ճանաչվել է «մշակութապես նշանակալի» Կոնգրեսի ամերիկյան գրադարանի կողմից և 1994 թվականին ընդգրկվել է ֆիլմերի ազգային ռեգիստրում։ Նույն թվ
ականին ընդգրկվել է 20 մեծագույն մուլտֆիլմերի շարքում։


== Հետաքրքիր փաստեր ==
Մուլտֆիլմը հանրային սեփականություն է։
«Սպիտակաձյունիկը» մուլտֆիլմում մեծապես օգտագործվում է 1914 թվականին Մաքս Ֆլեյշերի կողմից հայտնաբերված ռոտոսկոպիայի մեթոդը։
Մուլտֆիլմն օգտագործվել է Ghostemane տեսահոլվակում։


== Ծանոթագրություններ ==


== Արտաքին հղումներ ==
Սպիտակաձյունիկը(անգլ.) ֆիլմը Internet Movie Database կայքում
Սպիտակաձյունիկը YouTube կայքում
Փիրուս

Փիրուս, գյուղ Արևմտյան Հայաստանում, Բիթլիսի վիլայեթի Շիրվանի գավառակում։ Գտնվում էր Արևելյան Տիգրիսի ձախ վտակներից մեկի ափին, Սղերդ քաղաքից 36 կմ արևելք, Փիրուս գյուղից 1 կմ արևմուտք։


== Պատմամշակութային կառույցներ ==
Փիրուսն ուներ հայկական եկեղեցի։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Չուկչաներ

Չուկչիներ, Չուկչաներ  կամ լուորվետլաններ (ինքնանվանում. ԓыгъоравэтԓьэт, оравэтԓьэт), փոքրաթիվ բնիկ ժողովուրդ Ասիայի հյուսիս-արևելքում, որը բնակվում է Բերինգի ծովից մինչև Ինդիգիրկա գետի և Հյուսիսային Սառուցյալ օվկիանոսից մինչև Անադիր և Անյույա գետերի միջև հսկայական տարածքներում։
2002 թվականի մարդահամարի տվյալներում կար՝ 15767 չուկչա, 2010՝ 15908։ Չուկչիներ պատկանում են Հյուսիսային Արևելյան Մոնղոլոիդ Ռասայի Արկտիկական և Բայկալական և միջին տիպերին։


== Տես նաև ==
Չուկչայական քանդակաոսկոր
Չուկչայական գրականություն
Հյուսիսի փոքր ժողովուրդներ
Ռուսաստանի Դաշնության Հյուսիսի, Սիբիրի և Հեռավոր Արևելքի բնիկ փոքրաթիվ ժողովուրդների ասոցիացիա
CNBC-e

CNBC-e, թուրքական հեռուստաընկերություն, CNBC Europe հեռուստաընկերության թուրքական տարբերակը։ Եթեր է հեռարձակվում 2000 թվականի հոկտեմբերի 16-ից, հասանելի է կաբելային և արբանյակային տիրույթներում։ Պատկանում է «Դողուշ» մեդիահոլդինգին, որը օգտագործում է անվանումը ֆրանչայզինգային պայմանագրով, և ամերիկյան NBC Universal ընկերությանը։ Հեռարձակումը իրականացվում է թուրքերեն և անգլերեն (թուրքերեն ենթատեքստերով) լեզուներով։ Ալիքը փակվել է 2015 թվականի նոյեմբերի 5-ին։


== Արտաքին հղումներ ==
www.cnbce.tv (թուրքերեն)
www.cnbce.com Archived 2002-09-14 at the Library of Congress (թուրքերեն)
Արցանց հեռարձակում (թուրքերեն)


== Ծանոթագրություններ ==
Վիլհելմսթալ (Վերին Ֆրանկոնիա)

Վիլհելմսթալ  (գերմ.՝ Wilhelmsthal), կոմունա Գերմանիայում, Բավարիա երկրամասում։
Գտնվում է Վերին Ֆրանկոնիա վարչական շրջանի ենթակայության տակ։ Մտնում է Կրոնախ շրջանի կազմի մեջ։ Բնակչությունը 3929 մարդ է (2010 թվականի դեկտեմբերի 31–ի տվյալներով։ Զբաղեցնում է 42,92 կմ² տարածք։ Պաշտոնական կոդ՝ 09 4 76 189։


== Ծանոթագրություններ ==


== Արտաքին հղումներ ==
Պաշտոնական էջ Archived 2007-10-30 at the Wayback Machine.
Վենտիմիլյա դի Սիցիլիա

Վենտիմիլյա դի Սիցիլիա  (իտալերեն՝ Ventimiglia di Sicilia), կոմունա Իտալիայում, Սիցիլիա մարզի Պալերմո գավառում։
Բնակչությունը կազմում է 2193 մարդ, բնակչության խտությունը կազմում է 84 մարդ/կմ²։ Զբաղեցնում է 26 կմ² մակերես տարածք։ Փոստային ինդեքսն է՝ 90020։ Հեռախոսային կոդը՝ 0921։
Քաղաքի հովանավորն է սուրբ հրեշտակապետ Մարիան։


== Ծանոթագրություններ ==
Աստերոիդների ցանկ (180201-180300)

Աստերոիդների ցանկ (180101-180200)  • Աստերոիդների ցանկ  • Աստերոիդների ցանկ (180301-180400)
 Աստերոիդների ցանկ (180101-180200)  • Աստերոիդների ցանկ  • Աստերոիդների ցանկ (180301-180400)
Պերուջա

Պերուջա (իտալերեն՝ Perugia, լատ.՝ Perusia), Իտալիայի Ումբրիա տարածաշրջանի պատմական մայրաքաղաքը, Պերուջա գավառի վարչական կենտրոնը։ Տեղակայված է բլուրների վրա, Տիբր գետի ավազանում, Տրազիմենյան լճի մոտակայքում։
Բնակչության թվաքանակը շուրջ 167 000 մարդ։


== Ծանոթագրություններ ==
Արևածաղկի սերմեր

Արևածաղկի սերմեր, արևածաղիկ միամյայի (Helianthus annuus) սերմեր։ Այն առաջին հերթին օգտագործվում է արևածաղկի ձեթ ստանալու համար, որը լայնորեն օգտագործվում է տարբեր տեսակի սննդամթերքի պատրաստման, ինչպես նաև տեխնիկական նպատակներով։ Արևածաղկի ձեթի հիդրոգենացիումից հետո ստանում են սալոմաս։
Արևածաղիկ միամյան գործնականում աճում է ամբողջ աշխարհում։ Աշխարհում արևածաղկի սերմերի ամենամեծ արտադրող երկիրներն են Ուկրաինան, Ռուսաստանը և Արգենտինան։ Ուկրաինայում սերմերի արտադրության ծավալը 2013 թվականին հասել է 11,05 միլիոն տոննայի, Ռուսաստանում՝ 10,53 միլիոն տոննայի։


== Բաղադրություն ==
Այս սնունդն ունի բարձր կալորիականություն. սնուցիչների գրեթե կեսը կազմում են ճարպերը, էներգետիկ արժեքը 580 կկալ է։
Բոված սերմերը օգտակար նյութերով զիջում է չբովածին։ Սերմերի համի և բույրի երանգներում մեծ դեր են խաղում հիմնականում բովածի աստիճանը և աղի քանակը։


== Օգտագործում ==


=== Սնունդ ===
Արևածաղկի սերմերը նախկինում ավելի հաճախ ուտում էին որպես խորտիկ, այլ ոչ թե որպես ուտելիք։ Այն կարող են նաև օգտագործել որպես խավարտ կամ տարբեր բաղադրատոմսերի բաղադրիչ։ Սերմերը կարող են վաճառվել ինչպես կեղևով, այնպես էլ առանց դրա։ Սերմերը օգտագործվում են նաև տարբեր տեսակի աղցանների մեջ։
Երբ կեղևով են մշակվում, դրանք առաջին հերթին չորացվում են։ Դրանից հետո դա կարելի է բովել առանց աղի, ինչպես նաև աղով, բույրի պահպանման համար հաճախ ալյուր են շաղ տալիս։ Կեղևազրկումը տեղի ունենում բերանում, երբ սերմը դիմացի ատամների սեղմումի շնորհիվ բացվում է, և միջուկը դուրս է գալիս, որից հետո կարելի է ուտել այն։
Արևածաղկի սերմերը վաճառվում են տոպրակներով, ինչպես նաև «հասարակ» ձևով (միայն աղով պատված)։ Արտադրողի կողմից այն կարող է համալրվել խորովածի, թթվի, կծվի, սոուսի, բեկոնի, նոչո պանրի և բազմաթիվ այլ բուրավետիչներով։
Չկեղևազրկված սերմերը հատկապես տարածված են միջերկրական և ասիական երկրներում, որտեղ նրանք կարող են գնել նոր բոված սերմեր, իսկ ուրիշ երկրներում նրանք կարող են գնել նոր փաթեթավորված տարբեր համեր ունեցող սերմեր։ ԱՄՆ-ում արևածաղիկ սերմերը տարածված են բեյսբոլ խաղացողների շրջանում, որտեղ դրանք ծառայում են որպես ծխախոտ ծամելու այլընտրանքային միջոց։


=== Կեղև ===


== Ծանոթագրություններ ==
Չաթալջա

Չաթալջա (թուրքերեն՝ Çatalca), շրջան Ստամբուլի մարզի արևմտյան մասում՝ եվրոպական հատվածում։ 2007 թվականի տվյալներով բնակչությունը կազմում է 89 158 մարդ։


== Պատմություն ==
Սկզբնական շրջանում այս վայրում եղել է հունական բնակավայր՝ Էրգիսկե անվամբ։ Օսմանյան կայսրության ձևավորումից հետո, հունաբնակ բնակչությանը միացել են նաև Փոքր Ասիայից ներգաղթած թուրքեր։ Ղրիմի պատերազմի արդյունքում XIX դարի կեսերին այս վայրերում են բնակեցվել Ղրիմի թաթարների մի մասը։ Առաջին Բալկանյան պատերազմի ժամանակ Չաթալջայի մոտով է անցել Չաթալջայի ռազմապաշտպանակա գիծը, որտեղ 1912 թվականի նոյեմբերի 17- 19-ը թուրքերի և բուլղարացիների միջև տեղի է ունեցել պատերազմի վերջին ճակատամարտը՝ Չաթալջայի ճակատամարտը։
1912 թվականի տվյալներով շրջանում բնակվել են 54 787 հույներ, 16 100 թուրքեր և 2035 հրեաներ։


== Ծանոթագրություններ ==
Հայաստանի ազգային ռադիոյի ջութակահարների անսամբլ

Հայաստանի ազգային ռադիոյի ջութակահարների անսամբլ, կազմավորվել է 1970 թվականին, Երևանում, 1958 թվականին ստեղծված Չայկովսկու անվան երաժշտական դպրոցի ջութակահարների անսամբլի հիման վրա (երկու անսամբլների հիմնադիր և գեղարվեստական ղեկավար Գևորգ Աճեմյան, մինչև 1998 թվականը, 1998 թվականից գեղարվեստական ղեկավար Անահիտ Աճեմյան), որպես հեռուստատեսության և ռադիոյի ջութակահարների անսամբլ։ 1997 թվականից՝ Հայաստանի ազգային ռադիոյի ջութակահարների անսամբլ (ՀԱՌՋԱ), 1998 թվականից՝ Գևորգ Աճեմյանի անվան։ Կատարում է հայ, ռուս և արևմտաեվրոպական դասական և ժամանակակից կոմպոզիտորների (Արամ Խաչատրյան, Առնո Բաբաջանյան, Սերգեյ Պրոկոֆև, Դմիտրի Շոստակովիչ, Հենդել, Բախ, Վիվալդի և ուրիշներ) երկեր։ «Մելոդիա» ֆիրման անսամբլի կատարմամբ թողարկել է ձայնասկավառակներ (1971, 1978)։ Ելույթ է ունեցել ԽՍՀՄ քաղաքներում։ ՀԼԿԵՄ մրցանակ (1971)։
Վիշեգոր (գյուղ, Սաֆոնովսկի շրջան)

Անվան այլ կիրառումների համար տե՛ս՝ ՎիշեգորՎիշեգոր (ռուս.՝ Вышегор), գյուղ Ռուսաստանի Սմոլենսկի մարզի Սաֆոնովսկի շրջանի կազմում։
Բնակչությունը 2007 թվականին գրանցված տվյալներով կազմում էր 742 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գլեյշեր Բեյ (ազգային պարկ)

Գլեյշեր Բեյ, (անգլ.՝ Glacier Bay), ազգային պարկ, որը գտնվում է Ալյասկայի հարավարևելյան ափին՝ Ջունո քաղաքից դեպի արևմուտք։ Այգու տարածքը 13 287 կմ² է, որի մեծ մասը կազմում են արգելավայրերը։
Ազգային այգին գտնվում է Յունեսկոյի հսկողության տակ։ Գլեյշեր Բեյի բնությունը դրանք սառցադաշտերը, ձյունապատ գագաթներով լեռնաշղթաները, գետերն ու լճերն են։ Այգին ունի շատ քիչ ճանապարհներ, այդ իսկ պատճառով էլ կրուիզների համար ինքնաթիռով և ուղղաթիռով էքսկուրսիաները ամենալավ միջոցներն են այն ուսումնասիրելու համար։ 100 տարի առաջ ամենահայտնի սառցադաշտը Մուիրն էր, որն ունի 3 կմ լայնություն և 80 մ բարձրություն։ Բայց կլիման անընդհատ փոխվում էր, իսկ 1990 թվականին սառցադաշտը ևս։ Այսօր զբոսաշրջիկները հնարավորություն ունեն տեսնելու Մարգերի (անգլ.՝ Margerie) և Լամփլուգ (անգլ.՝ Lamplugh) սառցադաշտերը։ Ձյունապատ սարերից իջնող սառցադաշտերը ձևավորում են այսբերգներ։ Այգու տարածքում կան 9-ը սառցադաշտեր և 4 այսբերգներ։ Անտառներում կան արջեր, եղնիկներ, իսկ ափերին կարելի է տեսնել նաև կետերի։ Այստեղ հանգստի համար առաջարկվում են ձկնորսություն, ժայռամագլցում, նավակներով զբոսանք ծովում։


== Այգու աշխատանքային գրաֆիկ ==
Այգին գործում է ամբողջ տարին՝ օրը 24 ժամ, բայց ձմռանը այգու հնարավորությունները մինիմալ են։ Տեղեկատվական կենտրոնը աշխատում է մայիսից մինչև սեպտեմբերի սկիզբը՝ առավոտյան ժամը 11:00-ից մինչև երեկոյան ժամը 9-ը։


== Կլիմա ==
Գլեյշեր Բեյի կլիման ծովային է, նրա վրա ներգործում են օվկիանոսի հոսանքները։ Եզրերում ձմեռը բավականին մեղմ է (-2 +5 °C), իսկ ամառը զով է (+10-15 °C)։ Տարվա ամենաչոր ամիսները ապրիլը, մայիսն ու հունիսն են։ Համեմատաբար քիչ տեղումներ լինում են սեպտեմբեր և հոկտեմբեր ամիսներին։ Սարերում ջերմաստիճանը զգալիորեն ցածր է, ձմեռը շատ ձյուն է տեղում։


== Ծանոթագրություններ ==


== Արտաքին հղումներ ==

Glacier Bay National Park and Preserve National Park Service site
Glacier Bay National Park and Preserve at the National Park Service Alaska Regional Office
World Heritage Site
Glacier Bay National Monument Archived 2010-09-04 at the Wayback Machine. in Glimpses of Our National Monuments (1930)